Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szellemi és erkölcsi fejlődésükhöz szükséges védelmet és gondoskodást biztosítsa. Az intézményrendszer — a gyermekek védelméről és a gyámügyi igazgatásról szóló 1997. évi XXXI. törvénynek megfelelő — átalakítására nyitva álló határidőből adódó átmeneti állapot a vizsgálat tapasztalatai alapján visszásságot okoz
Paragraph Index: 295

22. Súlyosan sérti a gyerekek emberi méltósághoz való jogát, hogy az otthonban „pisisek” feliratú rekeszben tartják az ágybavizelő gyermekek gyógyszereit. Az országgyűlési biztos általános helyettese által tett 24 ajánlás közül 10 az egyes intézményeket felügyelő gyámhivatalokat érinti, 14 pedig a szociális és családügyi miniszternek szól. Ajánlásban kérte fel a minisztert az országgyűlési biztos általános helyettese, hogy vizsgálja felül a gyermekvédelem rendszerét szabályozó jogszabályokat, és kezdeményezze módosításukat akként, hogy az otthont nyújtó intézmények átszervezésének 2002. december 1-jei végső határidejét megelőzően kerüljenek megállapításra részhatáridők, amelyek gyorsítják a feladat végrehajtását. A speciális ellátást igénylő gyermekek gondozását biztosító otthonok vonatkozásában írják elő a feladat végrehajtásának azonnali megkezdését, és szükség szerint ennek irányítására és felügyeletére nevezzenek ki miniszteri biztost. Ajánlást tett a miniszternek, hogy vizsgálja felül a vonatkozó jogszabályi rendelkezéseket abból a szempontból, hogy alkalmasak-e arra, hogy a gyermek minden esetben megkapja — a korához, egészségi állapotához és belátási képességéhez igazodó — tájékoztatást, illetőleg részt vehessen a sorsát érintő döntéshozatali folyamatban. Szükség

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes